OpenLLM-France/wikimedia huggingface dataset:
# Dudleyville

Dudleyville és una concentració de població designada pel cens dels Estats Units a l'estat d'Arizona. Segons el cens del 2000 tenia 1.323 habitants.

## Demografia

Segons el cens del 2000, Dudleyville tenia 1.323 habitants, 454 habitatges, i 345 famílies La densitat de població era de 74,2 habitants/km².
Dels 454 habitatges en un 36,6% hi vivien nens de menys de 18 anys, en un 56,4% hi vivien parelles casades, en un 12,3% dones solteres, i en un 23,8% no eren unitats familiars. En el 20% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,35.
Per edats la població es repartia de la següent manera: un 32,8% tenia menys de 18 anys, un 7,4% entre 18 i 24, un 25,5% entre 25 i 44, un 22,7% de 45 a 60 i un 11,6% 65 anys o més.
L'edat mediana era de 33 anys. Per cada 100 dones de 18 o més anys hi havia 101,1 homes.
La renda mediana per habitatge era de 35.592 $ i la renda mediana per família de 37.200 $. Els homes tenien una renda mediana de 31.948 $ mentre que les dones 25.800 $. La renda per capita de la població era de 13.072 $. Aproximadament el 8,6% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dudleyville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Dudleyville». American Fact Finder. Oficina del Cens dels Estats Units, 12-01-2010.
# Magnesiohögbomita-2N2S

La magnesiohögbomita-2N2S és un mineral de la classe dels òxids, que pertany al grup de la högbomita. Originalment descrita com a högbomita, rep el seu nom d'Arvid Gustav Högbom, de la Universitat d'Uppsala, a Suècia. Va canviar el nom d'acord amb la nova nomenclatura del grup de la högbomita.

## Característiques

La magnesiohögbomita-2N2S és un òxid de fórmula química (Al,Mg,Fe,Ti)$_{22}$(O,OH)$_{32}$. Cristal·litza en el sistema hexagonal.
Segons la classificació de Nickel-Strunz, la magnesiohögbomita-2N2S pertany a «04.CB: Òxids amb proporció metall:oxigen = 2:3, 3:5, i similars, amb cations de mida mitja» juntament amb els següents minerals: brizziïta, corindó, ecandrewsita, eskolaïta, geikielita, hematites, ilmenita, karelianita, melanostibita, pirofanita, akimotoïta, auroantimonita, romanita, tistarita, avicennita, bixbyita, armalcolita, pseudobrookita, mongshanita, zincohögbomita-2N2S, zincohögbomita-2N6S, magnesiohögbomita-6N6S, magnesiohögbomita-2N3S, ferrohögbomita-6N12S, pseudorútil, kleberita, berdesinskiita, oxivanita, olkhonskita, schreyerita, kamiokita, nolanita, rinmanita, iseïta, majindeïta, claudetita, estibioclaudetita, arsenolita, senarmontita, valentinita, bismita, esferobismoïta, sil·lenita, kyzylkumita i tietaiyangita.

## Formació i jaciments

Va ser descoberta al jaciment de ferro titanífer de Ruoutevare, a Kvikkjokk (Lapònia sueca, Suècia). Es tracta de l'únic indret on ha estat trobada aquesta espècie mineral.

## Referències

* ↑ «Magnesiohögbomite-2N2S» (en anglès). Mindat. [Consulta: 9 abril 2017].
# Atarfe

Atarfe és un municipi situat en la comarca de la Vega de Granada (província de Granada). Limita amb els municipis de Moclín, Colomera, Albolote, Maracena, Granada, Santa Fe, i Pinos Puente. Pel seu municipi discorren els rius Colomera i Cubillas.
# Donald Herbert Davidson

Donald Herbert Davidson (Springfield, 6 de març de 1917 − Berkeley, 30 d'agost de 2003) va ser un filòsof estatunidenc, que va exercir com a professor de filosofia de la Universitat de Califòrnia, Berkeley (1981-2003) després d'haver ensenyat a la Universitat Stanford, la Universitat Rockefeller, la Universitat de Princeton i la Universitat de Chicago. Davidson era conegut per la seva personalitat carismàtica i la profunditat i la dificultat del seu pensament. La seva obra va exercir una influència considerable en moltes àrees de la filosofia de la dècada dels 60, sobretot en la filosofia de la ment, la filosofia del llenguatge i la teoria de l'acció.
Davidson va atacar la idea dels esdeveniments mentals que es regeixen per estrictes lleis psicològiques (per exemple va negar la concepció tradicional de l'acràsia), i va rebutjar la concepció del coneixement lingüístic que té a veure amb les convencions o les normes, concloent que "no hi ha tal cosa com un llenguatge, si una llengua és una cosa com el que molts filòsofs i lingüistes han suposat. Per tant, no hi ha tal cosa que cal aprendre, dominar en néixer." La seva obra filosòfica en el seu conjunt es diu que està preocupat per la manera com els éssers humans es comuniquen i interaccionen amb els altres.
El 1995 fou guardonat amb el Premi Jean Nicod.

## Bibliografia

* McGinn, Colin. "Cooling it". London Review of Books. 19 August 1993
* Dasenbrock, Reed Way, ed. Literary Theory After Davidson. Penn State Press, 1989.
# Micromartinia

Micromartinia és un gènere monotípic d'arnes de la família Crambidae. Conté només una espècie, Micromartinia mnemusalis, que es troba a Costa Rica, Brasil, Guyana Francesa i Veneçuela.

## Referències

* ↑ «GlobIZ search». Global Information System on Pyraloidea. [Consulta: 2 març 2019].
* ↑ «Natural History Museum Lepidoptera genus database» (en anglès). Natural History Museum.
* ↑ BOLD Systems
# Haeke

El haeke (’Aeke) és una llengua austronèsica, un dels dialectes de la regió de Voh-Koné del nord de Nova Caledònia, al municipi de Koné.

## Referències

* ↑ Fitxa del Haveke a Ethnologue

## Enllaços externs

* Entrada a Ethnologue
* Le Bwatoo et les dialectes de la région de Koné
* Hammarström, Harald; Forkel, Robert; Haspelmath, Martin, eds. (2017). Haeke Glottolog 3.0. Jena, Germany: Max Planck Institute for the Science of Human History.
# Helmut Niedermayr

Helmut Niedermayr va ser un pilot de curses automobilístiques alemany que va arribar a disputar curses de Fórmula 1.
Va néixer el 29 de novembre del 1915 a Múnic, Alemanya, i va morir el 3 d'abril del 1985 a Christiansted, Saint Croix, Illes Verges, Estats Units.

## A la F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 3 d'agost el GP d'Alemanya, que era la sisena prova del campionat.
Helmut Niedermayr no va arribar a participar en cap més cursa puntuable pel campionat de la F1, però fora de la F1 si que va disputar nombroses curses, aconseguint com a fet més destacable un segon lloc a les 24 hores de Le Mans del 1952.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1952 | Helmut Niedermayr | AFM | BMW | SUI | 500 | BEL | FRA | GBR | ALE 7 | HOL | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Dècim Juni Brutus (desambiguació)

Dècim Juni Brutus és el nom dels següents personatges:
* Dècim Juni Brutus Esceva (cònsol 325 aC), vencedor contra els vestins
* Dècim Juni Brutus Esceva (cònsol 292 aC), conqueridor de Faleris
* Dècim Juni Brutus (triumvir 194 aC), liderà la creació d'una colònia a Sipont.
* Dècim Juni Brutus Gal·laic, cònsol el 138 aC, vencedor contra els gal·laics i els lusitans
* Dècim Juni Brutus (cònsol 77 aC), pare del següent
* Dècim Juni Brutus Albí, company de Cèsar en la Guerra de les Gàl·lies, combaté al seu costat a la Segona Guerra Civil; posteriorment canvià de bàndol i participà en el seu assassinat. Morí durant la Tercera Guerra Civil.
# Magnesiohögbomita-2N3S

La magnesiohögbomita-2N3S és un mineral de la classe dels òxids, que pertany al grup de la högbomita. Rep el seu nom com el mineral amb magnesi dominant del grup de la högbomita i com a polisoma 2N3S.

## Característiques

La magnesiohögbomita-2N3S és un òxid de fórmula química (Mg,Fe,Zn,Ti)₄(Al,Fe)$_{10}$O$_{19}$(OH). Cristal·litza en el sistema trigonal.
Segons la classificació de Nickel-Strunz, la magnesiohögbomita-2N3S pertany a «04.CB: Òxids amb proporció metall:oxigen = 2:3, 3:5, i similars, amb cations de mida mitja» juntament amb els següents minerals: brizziïta, corindó, ecandrewsita, eskolaïta, geikielita, hematites, ilmenita, karelianita, melanostibita, pirofanita, akimotoïta, auroantimonita, romanita, tistarita, avicennita, bixbyita, armalcolita, pseudobrookita, mongshanita, zincohögbomita-2N2S, zincohögbomita-2N6S, magnesiohögbomita-6N6S, magnesiohögbomita-2N2S, ferrohögbomita-6N12S, pseudorútil, kleberita, berdesinskiita, oxivanita, olkhonskita, schreyerita, kamiokita, nolanita, rinmanita, iseïta, majindeïta, claudetita, estibioclaudetita, arsenolita, senarmontita, valentinita, bismita, esferobismoïta, sil·lenita, kyzylkumita i tietaiyangita.

## Formació i jaciments

Aquesta espècie mineral ha estat descrita a partir de mostres obtingudes al mont Mautia, a Kongwa, a la regió de Dodoma (Tanzània), i a Dentz Farm, a Gravelotte, a la província de Limpopo (Sud-àfrica). També ha estat descrita a Carolina del Nord (Estats Units) i a la República de Carèlia (Rússia).

## Referències

* ↑ «Magnesiohögbomite-2N3S» (en anglès). Mindat. [Consulta: 9 abril 2017].
# Pius VI

Pius VI (en llatí: Pius VI, en francès: Pie VI, en italià: Pio VI) és el nom que va adoptar el cardenal Giovanni Angelo Braschi en ser escollit Papa.
Havia nascut en una família noble però empobrida i es va educar a escola de jesuïtes de Cesena i es va diplomar en dret a la Universitat de Ferrara.
El 1755 va ser ordenat sacerdot i gràcies a la influència d'alguns dels seus oncles, que eren cardenals, va ocupar diversos càrrecs en la Curia Vaticana, entre els quals destaca el de Tresorer (1766).
El 1773 va ser nomenat cardenal i abat del monestir camaldulenc de San Gregorio al Celio i del benedictí de Subiaco.
En el conclave del 1775 surt escollit sense ser bisbe, de manera que el cardenal Gianfrancesco Albani el va haver d'ordenar in situ.
A Pius VI li va tocar veure la Revolució Francesa on va denunciar i condemnar l'onada d'anticlericalisme que es va propagar per França i que li va costar la pèrdua definitiva dels territoris papals francesos d'Avinyó, Benevent i Venassino, que Lluís XV havia tornat a Climent XIV.
Per combatre la Revolució, Pius VI es va sumar a l'aliança d'estats que van atacar França, però la desfeta d'aquests va convertir els Estats Pontificis en un objectiu i el 1797 un exèrcit francès, dirigit per Napoleó, va baixar a Itàlia, va entrar a Roma, va declarar acabat el poder temporal dels papes i va endur-se al Papa presoner, primer a Siena, després a Florència i finalment cap a Valença.
Als seus cansats 82 anys i greument malalt Pius VI no va sobreviure al viatge i va morir al cap de pocs dies.
El seu cos, per voluntat de Napoleó, va ser traslladat a les grutes vaticanes, a la Basílica de Sant Pere el 1802.
Pius VI no va ser un bon papa. Va ser feble, vanitós i mundà. Mentre que es dedicava a construir museus d'escultures i a erigir obeliscs i fonts, les monarquies europees havien segrestat l'Església i la van posar al servei de l'estat absolutista. Durant la crisi de la religió a França, Pius vacil·là quan calia una acció decidida. Convençut del seu propi lideratge de l'Església per mandat diví, no va saber estar a l'altura d'aquest lideratge i permeté que la situació es tornés ingovernable. Malgrat tot, al final va saber resistir, i les ignomínies i ultratges dels seus darrers mesos de vida van fer més en favor del papat que no pas els 24 anys anteriors del seu pontificat, el més llarg i un dels més catastròfics des del naixement de la institució papal. El martiri, però ho purifica tot; i a ulls del món, Pius VI havia mort com un màrtir.

## Referències

* ↑ Duffy 1998, p. 202
# Echeandia

Echeandia és un gènere amb 92 espècies de plantes suculentes que pertany a la família de les Agavàcies.

## Espècies seleccionades

* Echeandia aequatoris Ravenna
* Echeandia albiflora M.Martens i Galeotti
* Echeandia altipratensis Cruden
* Echeandia atoyacana Cruden

## Referències

* ↑ Sinónimos en Kew
* ↑ Espècies a The International Plant Names Index
* ↑ Llista completa d'espècies

## Enllaços externs

* Plant systematics
* PPP-index
* The International Plant Names Index
* Catalogue of Life Arxivat 2009-01-15 a Wayback Machine.
* Encyclopedia of Life
# Heraclea de la Pisàtide

Heraclea de la Pisàtide (grec antic: Ἡράκλεια) era una antiga ciutat del districte de la Pisàtida, a l'Èlida.
En temps de Pausànies, que la va visitar i diu que es trobava a uns 40 estadis d'Olímpia, ja era només un poble petit destacat per tenir aigües medicinals a una font consagrada a les nimfes jòniques, que aflorava a la rodalia d'un rierol anomenat Citeros, prop de la moderna vila de Bruma.

## Referències

* ↑ Smith, William (ed.). «Heracleia». Dictionary of Greek and Roman Geography (1854). [Consulta: 24 desembre 2020].
# Dunaújváros Futball Club

El Dunaújváros Futball Club (anteriorment anomenat Dunaferr SE) fou un club hongarès de futbol de la ciutat de Dunaújváros. Va desaparèixer l'any 2009.

## Història

Evolució del nom:
* 1951 Dúnapentelei Vasas
* 1952 Sztálinvárosi Vasmû Építõk
* 1955 Sztálinvárosi Vasas
* 1961 Dunaújvárosi Kohász Sportegyesület
* 1989 Dunaferr SE (Dunaferr Sportegyesület
* 2003 Slant/Fint Dunaújváros
* Dunaújvárosi Kohász
* Dunaújváros FC
El nom de la ciutat canvià amb el pas dels anys. Dúnapentelei significa vila del Danubi, Sztálinváros significa Ciutat de Stalin i l'actual nom Dunaújváros significa Nova Ciutat del Danubi.

## Palmarès

* Lliga hongaresa de futbol (1):
** 2000

## Enllaços externs

* Web oficial
# Major (nàutica)

El major o mestre, en nàutica és el pal més gran d'un veler, en els vaixells de més d'un pal. Pot anar a proa (quetx), a popa (goleta) o al mig (xabec). Per extensió, també s'anomena major la verga més baixa del pal major i la vela envergada en el pal major.

## Vela major

La vela major és la més important que s'hissa en els navilis d'un sol pal. D'haver-hi més d'un, les veles segueixen en general els noms dels pals o mastelers, vergues o estais en els quals s'enverguen. Així seria la vela sostinguda pel pal i verga majors. En els navilis de veles quadrades, és la major del pal i ocupa la posició inferior, per sota de la gavia baixa. En cas d'haver-hi més d'un pal major, s'especificarien pel nom del pal: major de proa, centre o popa.

## Vegeu també

* Angles del vent
* Eixàrcia
* Cofa

## Referències

* ↑ «Major (nàutica)». Gran Enciclopèdia Catalana. Barcelona: Grup Enciclopèdia Catalana.
* ↑ Enciclopedia Universal Ilustrada Europeo Americana. Espasa-Calpe, 1929.
Viccionari
# Pius de Fluvià i Borràs

Pius de Fluvià i Borràs (Granollers, Vallès Oriental, 1872 — Barcelona, Barcelonès, 1958) va ser un autor teatral en llengua catalana.
Era germà de Manuel de Fluvià i Borràs, músic i cal·lígraf, pare d'Armand de Fluvià i Vendrell, músic pianista i compositor i avi d'Armand de Fluvià i Escorsa, genealogista i heraldista.
Va utilitzar sovint els pseudònims Xavier Ximeno, Xanxo, Xeflis i similars. Va escriure monòlegs, sainets (com Un promès denunciat, 1925), i comèdies, com La clínica del doctor Llanceta (1925), La rifada de la rifa (1931) i Gelós per força (1946), entre d'altres.

## Referències

* ↑ «Pius de Fluvià i Borràs | enciclopèdia.cat». [Consulta: 18 abril 2020].
# Milwaukie

Milwaukie és una població dels Estats Units a l'estat d'Oregon. Segons el cens del 2006 tenia 20.835 habitants.

## Demografia

Segons el cens del 2000, Milwaukie tenia 20.490 habitants, 8.561 habitatges, i 5.282 famílies. La densitat de població era de 1.644,7 habitants per km².
Dels 8.561 habitatges en un 28,3% hi vivien nens de menys de 18 anys, en un 45,8% hi vivien parelles casades, en un 11,3% dones solteres, i en un 38,3% no eren unitats familiars. En el 30,3% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,8% tenia menys de 18 anys, un 8,1% entre 18 i 24, un 31,2% entre 25 i 44, un 24,1% de 45 a 60 i un 13,7% 65 anys o més.
L'edat mediana era de 38 anys. Per cada 100 dones de 18 o més anys hi havia 89,6 homes.
La renda mediana per habitatge era de 43.635$ i la renda mediana per família de 51.649$. Els homes tenien una renda mediana de 36.674$ mentre que les dones 29.957$. La renda per capita de la població era de 21.342$. Aproximadament el 6,2% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milwaukie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Milwaukie». American Fact Finder. Oficina del Cens dels Estats Units, 12-01-2010.
# Bubona

Bubona era una deessa de la mitologia romana encarregada dels ramats. La principal font per conèixer el culte és la mofa que en fa Agustí d'Hipona, que parla sobre els déus que tenen un nom descriptiu de la seva funció. Sembla que se li dedicava un festival per a la fertilitat, paral·lel als cultes agrícoles.
Pertany als numina, déus encarregats de la protecció de la llar i l'entorn privat, enfront dels déus majors del panteó, dedicats a regir l'ordre general del món. Al principi era la deessa de tots els animals domèstics, però va perdre atribucions en favor d'Epona, la protectora dels cavalls, d'origen gal.

## Referències

* ↑ Arnaldo Momigliano, "The Theological Efforts of the Roman Upper Classes in the First Century B.C.," Classical Philology 79 (1984), p. 204,
* ↑ Entrada Bubona a "Goddess obscure Directory"
# Hanson

«Hanson» té aquests significats:
Toponímia:
* Hanson (Kentucky), localitat dels Estats Units
* Hanson (Massachusetts), localitat dels Estats Units
* Hanson (Illinois), àrea no incorporada del Comtat de Fayette (Illinois)
* Hanson (Oklahoma), àrea no incorporada del Comtat de Sequoyah (Oklahoma)
Miscel·lània
# Herichthys deppii

Herichthys deppii és una espècie de peix de la família dels cíclids i de l'ordre dels perciformes.

## Morfologia

Els adults poden assolir 12 cm de longitud total.

## Hàbitat

Viu en zones de clima subtropical. Es troba a Amèrica a les conques dels rius Nautla i Misantla (Mèxic).

## Referències

* 1 2 3 Casal, Christine Marie V.; Casal, Christine Marie V. «Herichthys deppii (Heckel, 1840) Nautla cichlid» (en anglès). FishBase.
* ↑ Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS.
# Dong He (Youzai)

Dong He (Youzai) :
| Xinès tradicional: | Xinès tradicional: | 董和 |
| Xinès simplificat: | Xinès simplificat: | 董和 |
    En aquest nom xinès, el cognom és Dong.
Dong He (mort el 221 EC) va ser un oficial administratiu sota els senyors de la guerra Liu Zhang i Liu Bei durant el període de la tardana Dinastia Han Oriental de la història xinesa.
Gran Administrador del districte de Yizhou sota Liu Zhang. Quan Liu Bei partí vers l'oest per tal de conquerir la província de Yi, ell va suggerir a Liu Zhang de demanar ajuda a Zhang Lu per lluitar contra Liu Bei. Es va oposar a rendir-se fins a l'últim moment, però, una vegada completada la invasió, es va unir a Liu Bei i es convertí en comandant imperial. En va ser admirat per la seva honestedat i la seva vida senzilla.

## Vegeu també

* Llista de persones dels Tres Regnes

## Referències

* Luo Guanzhong. Romanç dels Tres Regnes, Capítols 64-65.
# Marcel Sabou

Marcel Sabou (Timişoara, 22 de novembre de 1965) és un exfutbolista romanès nacionalitzat espanyol, que ocupava la posició de migcampista.

## Carrera esportiva

Va destacar en el Dinamo de Bucarest. Amb l'equip de la capital va vindre a disputar a Madrid un torneig amistós el 1989. Una vegada ací, junt altres companys, va decidir no tornar-se'n al seu país i demandar l'asil polític.
A la temporada 1989-90 va recalar al filial del Reial Madrid, el Castella i a la següent va marxar al CD Tenerife, la qual cosa va causar un conflicte amb el Rayo Vallecano, que havia obtingut els drets del jugador de part del Dinamo. Finalment, es va dictaminar que Sabou jugara a les Canàries, on no va tenir massa fortuna.
L'estiu de 1991 fitxa pel Racing de Santander, amb qui puja a Primera Divisió el 1993, però no és renovat i per a la temporada 1993-94 s'incorpora a l'Sporting de Gijón, on romandria tres anys. Finalment, el 1996 canvia de lliga i recala al GD Chaves portugués, equip al qual es retiraria l'any 2000.
Després de penjar les botes, ha seguit vinculat al món del futbol com a entrenador de modestos conjunts asturians, com l'Arenal o el Berrón.

## Referències

* 1 2 3 «Estadístiques de Marcel Sabou» (en anglès). playerhistory.com. [Consulta: 23 gener 2011].
* 1 2 3 ««No és just que pocs delinqüents donin mala fama a tots els romanesos»» (en castellà). El Comercio Digital, 03-12-2007. [Consulta: 23 gener 2011].

## Enllaços externs

* «Trajectòria de Marcel Sabou» (en portuguès). foradejogo.net. [Consulta: 23 gener 2011].
* «Estadístiques de Marcel Sabou a la lliga espanyola» (en castellà). bdfutbol.com. [Consulta: 23 gener 2011].
# Pla de l'Àliga (Clariana de Cardener)

* Aquest article tracta sobre un indret del Solsonès. Vegeu-ne altres significats a «Pla de l'Àliga».
El Pla de l'Àliga és un indret ocupat per un gran camp de cultiu situat al sector on coflueixen els termes dels pobles de Sant Just i Joval (Clariana de Cardener), Olius i Navès, tots tres a la comarca del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Echatea El Abied

Echatea El Abied (en àrab االشاطئ الأبيض, ax-Xāṭiʾ al-Abyaḍ; en amazic ⴰⴼⵜⴰⵙ ⴰⵎⵍⵍⴰⵍ) és una comuna rural de la província de Guelmim, a la regió de Guelmim-Oued Noun, al Marroc. Segons el cens de 2014 tenia una població total de 1.158 persones

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].